open-index/open-wikipedia-markdown huggingface dataset:
Ξενοδοχείο Αρμενία Marriott Γερεβάν

Το **ξενοδοχείο Αρμενία Marriott Γερεβάν** (), είναι ένα πολυτελές ξενοδοχείο στην κεντρική συνοικία Κέντρον του Γερεβάν, στην Αρμενία. Το ξενοδοχείο λειτούργησε για πρώτη φορά το 1958 ως Ξενοδοχείο Αρμενία, μια κρατική επιχείρηση κατά τη σοβιετική περίοδο. Μετά την κατάρρευση της ΕΣΣΔ, το ξενοδοχείο ιδιωτικοποιήθηκε το 1998 και, μετά από μια μεγάλη ανακαίνιση, άνοιξε εκ νέου ως **ξενοδοχείο Αρμενία Marriott Γερεβάν** το 1999. 

Το ξενοδοχείο βρίσκεται στην οδό Αμιριάν 1 και έχει θέα στην Πλατεία Δημοκρατίας. Η Εθνική Πινακοθήκη και το κτήριο της κυβέρνησης βρίσκονται μπροστά από το ξενοδοχείο.

Από το 2016, με συνολικό αριθμό δωματίων 259, το Αρμενία Marriott είναι το δεύτερο μεγαλύτερο ξενοδοχείο στη χώρα. Από το 2020, το ξενοδοχείο Αρμενία Marriott Γερεβάν διαθέτει 144 δωμάτια, με την πτέρυγα Αραράτ να είναι προσωρινά κλειστή.

## Ιστορία
Η ανέγερση του ξενοδοχείου ξεκίνησε το 1950 και ολοκληρώθηκε το 1958. Το ξενοδοχείο άνοιξε το 1958 και ονομαζόταν *Αρμενία*.  Το διαχειριζόταν η κρατική υπηρεσία τουρισμού Intourist, που αποτελούσε τον ρυθμιστικό φορέα των ξενοδοχείων και του τουρισμού στη Σοβιετική Ένωση. Την εποχή που άνοιξε, το *Αρμενία* ήταν το μεγαλύτερο ξενοδοχείο της Αρμενικής ΣΣΔ. Το ξενοδοχείο σχεδιάστηκε από τους αρχιτέκτονες Μαρκ Γκριγκοριάν και Έντουαρντ Σαραπιάν, με βάση το αρχικό σχέδιο του Γερεβάν που δημιούργησε ο Αλεξάντερ Ταμανιάν.  Το έργο συντόνισε ο Κονσταντίν Αλτουνιάν. Τα θεμέλια του ξενοδοχείου είναι από πλάκες βασάλτη, ενώ το ίδιο το ξενοδοχείο είναι χτισμένο από ροζ αρμένικο τόφο.

Μετά την οικονομική κρίση της Αρμενίας κατά τη δεκαετία του 1990, το ξενοδοχείο εξαγοράστηκε από την εταιρεία AK Development το 1998. Μετά από εργασίες ανακαίνισης μεγάλης κλίμακας και επένδυση 40 εκατομμυρίων δολαρίων, το ξενοδοχείο ανακαινίστηκε πλήρως για να πληροί τα υψηλότερα διεθνή πρότυπα. Άνοιξε ξανά το 1999 ως Ξενοδοχείο Αρμενία Marriott Γερεβάν, που λειτουργεί στο πλαίσιο των Marriott Hotels & Resorts της εταιρείας Marriott International. Επί του παρόντος, το ξενοδοχείο αποτελείται από τρία ξεχωριστά κτίρια (*Αραράτ*, *Αρμενία* και *Νέο Κτήριο*), που βρίσκονται το ένα δίπλα στο άλλο. 

## Χαρακτηριστικά
Το ξενοδοχείο διαθέτει πολλά εστιατόρια, όπως το Crystal, το Armenia Brasserie, το υπαίθριο καφέ Meeting Point Gastro Cafe and Terrace (για το καλοκαίρι) και το μοναδικό Executive Lounge στην πόλη, που σερβίρει πρωινό και δείπνο σε όσους διαμένουν στην Executive και άνω κατηγορία δωματίων.   Το ξενοδοχείο φιλοξενεί επίσης 10 αίθουσες συνεδριάσεων, ένα γυμναστήριο και κέντρο υγείας, καθώς και μια εξωτερική πισίνα.

Το ξενοδοχείο είναι προσβάσιμο μέσω του κοντινού σταθμού του μετρό Πλατεία Δημοκρατίας.

## Παραπομπές

## Εξωτερικοί σύνδεσμοι
* Armenia Marriott στο marriott.com

Κατηγορία:Ξενοδοχεία στην Ασία
Κατηγορία:Κτίρια και κατασκευές στο Γερεβάν
Casal Rotondo

δεξιά|μικρογραφία|300x300εσ|Η ''Κυκλική Αγροικία'' ήταν ρωμαϊκό μαυσωλείο.

Η **Κυκλική Αγροικία (**) είναι ο μεγαλύτερος τάφος-μαυσωλείο στην Αππία Οδό, στα νοτιοανατολικά της Ρώμης, στην Ιταλία. Στην κορυφή έχει κατασκευαστεί μία μικρή αγροικία.

Το κτίριο βρίσκεται περίπου στο 6ο μίλι της αρχαίας Αππίας Οδού. Το όνομα προέρχεται από το γεγονός, ότι ο τάφος είναι στρογγυλός (rotondo) και επειδή μία αγροικία (casale) κτίστηκε στην κορυφή του τάφου τον Μεσαίωνα, όταν αυτός ανήκε στην οικογένεια Σαβέλλι. Η αγροικία ήταν παρατηρητήριο, ένα από το σύστημα παρατηρητηρίων κατά μήκος της Αππίας Οδού. Το μαυσωλείο χρονολογείται γύρω στο 30 π.Χ. Είναι ένα μεγάλο κυκλικό κτίσμα με διάμετρο 35 μ., διακοσμημένο με ζωφόρο και αρχικά είχε κωνική στέγη. Η βάση προσέφερε θέσεις, όπου οι ταξιδιώτες μπορούσαν να ξεκουραστούν μακριά από τον ήλιο. Κοντά στο μαυσωλείο, ο αρχαιολόγος Λουίτζι Κανίνα (1795-1856) έκτισε έναν τοίχο από πλίνθους, που περιείχε αρχιτεκτονικά θραύσματα. Αρχικά θεωρήθηκε ότι προέρχονταν από την Κυκλική Αγροικία, αλλά αυτό τώρα αμφισβητείται. Ο Κανίνα συμπέρανε από ένα μικρό κομμάτι επιγραφής με το όνομα *Κόττα* (Cotta), ότι το μνημείο είχε κτιστεί από τον M. Aυρήλιο Κόττα Μεσσαλίνο για τον πατέρα του, Mάρκο Βιψάνιο Μεσάλα Κορβίνο, αλλά αυτή η επιγραφή και άλλα αρχιτεκτονικά θραύσματα θεωρούνται τώρα, ότι προέρχονται από μικρότερο μνημείο της τοποθεσίας και μπορεί να μην έχουν καμία σχέση με τον Μ. Β. Μεσάλα Κορβίνο.

δεξιά|μικρογραφία|250x250εσ| Ο τοίχος που έφτιαξε ο Λ. Κανίνα από θραύσματα της περιοχής.

## Δείτε επίσης
* Κατάλογος αρχαίων μνημείων στη Ρώμη

## Βιβλιογραφικές αναφορές


 
Κατηγορία:Κτίρια και κατασκευές στη Ρώμη
Grand Hotel Γερεβάν

Το **Grand Hotel Γερεβάν** (  ), γνωστό και ως GHY είναι ένα ξενοδοχείο κατηγορίας πέντε αστέρων το οποίο βρίσκεται στην κεντρική συνοικία Κέντρον του Γερεβάν, στην Αρμενία. Το ξενοδοχείο λειτούργησε για πρώτη φορά το 1926, κατά τη διάρκεια της Σοβιετικής Περιόδου, με τη μορφή κρατικής επιχείρησης. Πρόκειται για ένα από τα παλαιότερα ξενοδοχεία στη σύγχρονη Αρμενία, καθώς και το παλαιότερο λειτουργικό ξενοδοχείο στο Γερεβάν.  

Το Grand Hotel Γερεβάν βρίσκεται επί της οδού Αμποβιάν 14 και έχει θέα στην πλατεία Σαρλ Αζναβούρ, ενώ δίπλα του βρίσκεται η Ένωση Καλλιτεχνών της Αρμενίας.

## Ιστορία
Το Grand Hotel Γερεβάν λειτούργησε για πρώτη φορά το 1926 ως κρατικό ξενοδοχείο της Αρμενικής ΣΣΔ, με βάση το σχέδιο του αρχιτέκτονα Νικολάι Μπουνιατιάν. Ήταν γνωστό ως Intourist Hotel, ονομασία την οποία πήρε από το πρακτορείο Intourist, το οποίο ήταν ο ρυθμιστικός φορέας για τα ξενοδοχεία και τον τουρισμό στη Σοβιετική Ένωση. Έτσι, το Ξενοδοχείο Γερεβάν έγινε το πρώτο ξενοδοχείο που άνοιξε στη Σοβιετική Αρμενία. 

Κατά τη δεκαετία του 1930, το ξενοδοχείο έγινε το σημείο τακτικών συναντήσεων των διανοουμένων της πόλης, μεταξύ των οποίων οι Γεγκίσε Σαρέντ, Γερβάντ Κοσάρ και Βαχράν Παπαζιάν. 

Το 1959, το πρακτορείο Intourist μεταφέρθηκε στο νεόδμητο τότε ξενοδοχείο *[[Ξενοδοχείο Αρμενία Marriott Γερεβάν|Αρμενία]]* στην Πλατεία Δημοκρατίας, και από τότε το Intourist Hotel έγινε γνωστό ως Ξενοδοχείο Γερεβάν.

Μετά την κατάρρευση της ΕΣΣΔ, το Ξενοδοχείο Γερεβάν εξαγοράστηκε από την ιταλική εταιρεία Renco Sp Α. και, μετά από μια σειρά εκτεταμένων ανακαινίσεων, άνοιξε εκ νέου ως το τεσάρων αστέρων Golden Tulip Hotel Yerevan το 1999, λειτουργώντας στο πλαίσιο του ομίλου Groupe du Louvre. Το 2009, μετά από μια μεγάλη ανακαίνιση, το κτήριο αναβαθμίστηκε σε ξενοδοχείο πέντε αστέρων για να γίνει γνωστό ως Royal Tulip Grand Hotel Yerevan μέχρι το τέλος του 2016. 

Τη διαχείριση του Grand Hotel Γερεβάν έχει επί του παρόντος ο όμιλος Small Luxury Hotels of the World από τις αρχές του 2017. 

## Φωτογραφίες

Αρχείο:Building of Armenian Union of Artists, Yerevan (4).jpg|Η θέα του ξενοδοχείου στην πλατεία Ασναβούρ
Αρχείο:Charlez Aznavour Square in 2014 01.jpg|Σιντριβάνι στην πλατεία Ασναβούρ
Αρχείο:Golden Tulip, Yerevan, interior.jpg|Εσωτερική άποψη του ξενοδοχείου
Αρχείο:Grand Hotel Yerevan, summer 2018 (1).jpg|Το ξενοδοχείο το βράδυ


## Παραπομπές


 
Κατηγορία:Ξενοδοχεία στην Ασία
Κατηγορία:Κτίρια και κατασκευές στο Γερεβάν
Άντριου Κάρνεγκι

Ο **Άντριου Κάρνεγκι** (25 Νοεμβρίου 1835 - 11 Αυγούστου 1919) ήταν ένας Σκοτσέζος-Αμερικάνος βιομήχανος και φιλάνθρωπος. O Κάρνεγκι ηγήθηκε της επέκτασης της Αμερικάνικης βιομηχανίας χάλυβα στα τέλη του 19ου αιώνα και έγινε ένας απο τους πλουσιότερους Αμερικάνους στην ιστορία, ενώ έγινε ευρέως γνωστός για την φιλανθρωπία του σε Αμερική και Βρετανική Αυτοκρατορία. Τα τελευταία 18 χρόνια της ζωής του, δώρησε περίπου 350 εκατομμύρια ( κατά προσέγγιση 5.2 δις το 2020), σχεδόν το 90 τις εκατό της περιουσίας του σε φιλανθρωπίες, ιδρύματα και πανεπιστήμια. Σε άρθρο που δημοσίευσε το 1889 με τίτλο "The Gospel of Wealth" παρότρυνε τους πλούσιους να χρησιμοποιούν τον πλούτο τους για να βελτιώνουν την κοινωνία, εξέφρασε την υποστήριξη του για κλιμακωτή και κληρονομική φορολογία, ενώ ξεκίνησε και ένα "κύμα" φιλανθρωπίας.

Ο Κάρνεγκι γεννήθηκε στο Ντανφέρμλιν, στην Σκωτία και μετανάστευσε στην Αμερική με τους γονείς του το 1848 σε ηλικία 12 ετών. Ξεκίνησε να δουλεύει ως τηλεγραφιστής και μέχρι το 1860 είχε επενδύσεις σε σιδηρόδρομους, γέφυρες και γερανούς. Στην συνέχεια συγκέντρωσε ακόμη περισσότερο πλούτο ως πωλητής ομολόγων μαζεύοντας χρήματα για Αμερικάνικη επιχείρηση στην Ευρώπη. Ίδρυσε την Pittsburgh's Carnegie Steel Company την οποία στην συνέχεια πούλησε στον Τζ. Π. Μόργκαν το 1901 έναντι 303.450.000 $. Έπειτα απο την συγκεκριμένη πώληση ο Κάρνεγκι ξεπέρασε τον Τζον Ντ. Ροκφέλερ ως ο πλουσιότερος Αμερικάνος για τα επόμενα χρόνια.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί επιχειρηματίες
Κατηγορία:Φιλανθρωπία
Κέβιν Σίστρομ

Ο **Κέβιν Σίστρομ** (30 Δεκεμβρίου 1983) είναι Αμερικάνος προγραμματιστής υπολογιστών και επιχειρηματίας. Ίδρυσε το Instagram σε συνεργασία με τον Μάικ Κρίγκερ.

Ο Σίστρομ συμπεριλήφθηκε στην λίστα των πιο πλούσιων Αμερικάνων επιχειρηματιών κάτω των 40 ετών το 2016. Υπό τον Σίστρομ ως διευθύνοντα σύμβουλο, το Instagram έγινε μια γρήγορα αναπτυσσόμενη εφαρμογή, με 800 εκατομμύρια χρήστες τον Σεπτέμβριο του 2017. Παραιτήθηκε από διευθύνων σύμβουλος του Instagram στις 24 Σεπτεμβρίου του 2018 .

## Νεανικά χρόνια και εκπαίδευση
Ο Σίστρομ φοίτησε στο σχολείο του Μίντλσεξ όπου ήρθε σε πρώτη επαφή με τον προγραμματισμό υπολογιστών. Το ενδιαφέρον του μεγάλωσε καθώς έπαιζε το παιχνίδι Doom 2 στο οποίο δημιούργησε τα δικά του επίπεδα ως παιδί. Έπειτα ο Σίστρομ σπούδασε στο πανεπιστήμιο του Στάνφορντ και αποφοίτησε το 2006 με πτυχίο στην διοικητική επιστήμη και μηχανολογία. Στο Στάνφορντ έγινε μέλος της αδελφότητας Σίγμα Νι. Απέρριψε πρόταση του Μαρκ Ζάκερμπεργκ και αντ'αυτού πέρασε το χειμερινό εξάμηνο του τρίτου του έτους στην Φλωρεντία σπουδάζοντας φωτογραφία.

Έλαβε τα πρώτα του ερεθίσματα στον κόσμο των νεοφυών επιχειρήσεων όταν επιλέχθηκε ως ένας από τους δώδεκα φοιτητές για να συμμετάσχουν στο Πρόγραμμα υποτρόφων του Μέιφιλντ. Η υποτροφία αυτή τον οδήγησε στο να κάνει την πρακτική του στην Όντεο, εταιρεία η οποία συνέβαλλε στην δημιουργία του Twitter.

## Προσωπική ζωή
Σύμφωνα με την The Guardian, ο Σίστρομ απολαμβάνει «το ωραίο φαγητό, να παίζει γκολφ, να κάνει σκι και διακοπές στην λίμνη Τάχο της Καλιφόρνιας» .Τον Φεβρουάριο του 2016 συναντήθηκε με τον Πάπα Φραγκίσκο στο Βατικανό, όπου συζήτησαν σχετικά με την δύναμη των φωτογραφιών να ενώνουν κόσμο «πέρα από σύνορα, κουλτούρες και γενιές». Στις 31 Οκτωβρίου 2016, ο Σίστρομ παντρεύτηκε την Νικόλ Σουέτζ, ιδρύτρια και εκτελεστική διευθύντρια της Sutro Energy Group.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί επιχειρηματίες
Ξενοδοχείο Independence

Το **Ξενοδοχείο** **Independence** είναι ιστορικό ξενοδοχείο που βρίσκεται 5 χλμ έξω από τη Σίχανουκβιλ της Καμπότζης. Το αρχικό ξενοδοχείο, που αποπερατώθηκε το 1964, σχεδιάστηκε από τους Γάλλους αρχιτέκτονες Λερουά και Μοντέ ως ένα ορόσημο που είχε ως στόχο να καταδείξει συνειδητά την αισιοδοξία της χώρας μετά την κήρυξη της ανεξαρτησίας της από τη Γαλλία. Το κτήριο του ξενοδοχείου είναι ένα μεγάλο λευκό οικοδόμημα που βρίσκεται σκαρφαλωμένο πάνω από τη θάλασσα και ήταν γνωστό στην γύρω περιοχή ως *bprahm-bpel jawn* (που σημαίνει "επτά όροφοι"), καθώς ήταν το ψηλότερο στη χώρα με διαφορά.

Κατά τη διάρκεια αυτής της περιόδου, ανάμεσα στους διάσημους επισκέπτες του ξενοδοχείου ήταν η ηθοποιός Κατρίν Ντενέβ και η πρώην πρώτη κυρία των ΗΠΑ Τζάκι Κένεντι. Παράλληλα, το ξενοδοχείο Independence χρησιμοποιήθηκε και ως "αξιοθέατο" από τη βασιλική οικογένεια, καθώς ο τότε βασιλιάς Νοροντόμ Σαχανούκ είχε αναλάβει αρχικά την ευθύνη για την εσωτερική διακόσμηση του ξενοδοχείου.

Το ξενοδοχείο Independence σταμάτησε να χρησιμοποιείται ως ξενοδοχείο υπό τους Ερυθρούς Χμερ, οι οποίοι το χρησιμοποίησαν τόσο ως χώρο για εξάσκηση στην σκοποβολή όσο και ως βάση για την επίβλεψη του λιμένα της πόλης Σίχανουκβιλ, κατασκηνώνοντας στους άδειους διαδρόμους του. Όπως έχει αναφερθεί, κάποιοι αντιφρονούντες εκείνου του καθεστώτος φυλακίστηκαν επίσης στην πισίνα η  οποία είχε σχήμα τριφυλλιού και ήταν σκεπασμένη με μπαμπού για να σχηματιτίζεται μια υποτυπώδης φυλακή.

Μετά την πτώση του Πολ Ποτ, το ξενοδοχείο άνοιξε και πάλι το 1992, για να στεγάσει δυνάμεις της UNTAC οι οποίες προσπαθούσαν να βοηθήσουν στην ανοικοδόμηση της χώρας. Παρ' όλα αυτά, λέγεται ότι μόνο τα μισά δωμάτια ήταν κατοικήσιμα εκείνη την περίοδο. Αργότερα, το ξενοδοχείο έπεσε και πάλι σε αχρηστία και χρησιμοποιήθηκε ως κρησφύγετο από εγκληματίες και λαθρεμπόρους.

Το ξενοδοχείο Independence ανακαινίστηκε τελικά και στη συνέχεια άνοιξε εκ νέου ως πολυτελές ξενοδοχείο τριών αστέρων το 2007, μετά από επένδυση της τράπεζας Canadia Bank. Η εφημερίδα *Cambodia Daily* γράφει, πριν από την τελετή των εγκαινίων: «ανανεωμένο, ανακαινισμένο, με τις φρικτές αναμνήσεις του θαμμένες κάτω από μια νέα στρώση χρώματος, το ιστορικό κτίριο θα συμβολίζει και πάλι την αισιοδοξία ενός έθνους».

Έχει κατασκευαστεί μια νέα πισίνα, αν και η παλιά βρίσκεται αχρησιμοποίητη στον κήπο.

## Παραπομπές


## Πηγές
* Άρθρο από την εφημερίδα Cambodia Daily (Σαββατοκύριακο), 24-25 Μαΐου 2003
* Πληροφορίες από τον πρόχειρο οδηγό για την Καμπότζη 
* Χαρακτηριστικό για την ανακατασκευή του Sihanouvkille, από το World 66

## Εξωτερικοί σύνδεσμοι
* Επίσημος ιστότοπος ξενοδοχείου 
* Ξενοδοχείο Independence στο SihanoukVille

Κατηγορία:Καμπότζη
Κατηγορία:Ξενοδοχεία στην Ασία
Ξενοδοχείο Le Royal

Το **ξενοδοχείο** **Raffles Le Royal** βρίσκεται στη διεύθυνση 92 Rukhak Vithei Daun Penh, στο Σανγκάτ Βατ Φομ, στην περιοχή Ντάουν Πεν της Καμπότζης. Λειτούργησε για πρώτη φορά το 1929. Σήμερα, η διαχείρισή του γίνεται από την εταιρεία Raffles Hotels & Resorts.

## Ιστορία
Στα τέλη του 1923 και στις αρχές του 1924, προτάθηκε η κατασκευή ενός ξενοδοχείου 55 δωματίων στην Πνομ Πεν, με αρχιτέκτονα τον Ερνέστ Χεμπάρντ. Όντας ένας οραματιστής σχεδιαστής, ο Χεμπάρντ έπαιξε δεν καθόλου μικρό ρόλο στη μετατροπή ενός καμποτζιανού-γαλλοαποικιακού φυλάκιου σε μια πολυσύχναστη και δυναμική μητρόπολη.

Η πρόταση της Πνομ Πεν περιέγραφε επίσης την κατασκευή ξενοδοχείων μεγέθους 40 δωματίων στη Σιέμ Ρεάπ και στη Χουέ (Βιετνάμ). Το τουριστικό δυναμικό των ερειπίων του Άνγκορ δεν είχε περάσει απαρατήρητο. Στην αρχική πρόταση περιλαμβάνονταν προκαταρκτικές εκτιμήσεις για κτήρια και έπιπλα σε πέντε τοποθεσίες. Το κόστος υπολογίστηκε σε πιάστρα, το νόμισμα της Ινδοκίνας εκείνη την εποχή ή σε δολάρια Ινδοκίνας. Είναι προφανές ότι η μεγαλύτερη προτεραιότητα δόθηκε στο μελλοντικό ξενοδοχείο της Πνομ Πεν.

Ένα αναπόσπαστο μέρος του σχεδίου του Χεμπάρντ ήταν να γεμίσει εν μέρει ένα κανάλι που περιέκλειε την ευρωπαϊκή συνοικία της Πνομ Πεν, να φυτέψει μεγάλους κήπους, να επεκτείνει την πόλη στην άλλη πλευρά του ποταμού Τονλ Σαπ, να δημιουργήσει μια νέα κεντρική αγορά και να κατασκευάσει ένα νέο ξενοδοχείο, που θα το διαχειριζόταν η Society for Grand Hotels of Indochina.

Τα επίσημα εγκαίνια, στα οποία συμμετείχαν ο τότε βασιλιάς Σισοουάθ Μονιβόνγκ (βασίλευσε μεταξύ 1927-1941) και μια πλειάδα ομογενών προσκεκλημένων έγιναν το βράδυ της 20ής Νοεμβρίου 1929. Το πάρτι περιλάμβανε πλούσιο μπουφέ, χορούς και παραστάσεις από μια ορχήστρα που είχε έρθει ειδικά για την περίσταση από την τότε Σαϊγκόν.

Σήμερα, η λεωφόρος που περνά ακριβώς δίπλα στο ξενοδοχείο φέρει το όνομα του βασιλιά Πρέα Μονιβόνγκ. Το αρχικό όνομα του δρόμου μπροστά από το ξενοδοχείο έχει αλλάξει αρκετές φορές κατά την πάροδο των ετών.

## Διάσημοι επισκέπτες
Ανάμεσα στους διάσημους επισκέπτες του ξενοδοχείου είναι η πρώην πρώτη κυρία των ΗΠΑ, Τζάκι Κένεντι.

## Παραπομπές


## Πηγές
* 

## Εξωτερικοί σύνδεσμοι
* Επίσημος ιστότοπος Raffles Hotel Le Royal

Κατηγορία:Ξενοδοχεία στην Καμπότζη
Κατηγορία:Καμπότζη
Κατηγορία:Ξενοδοχεία στην Ασία
Α1 Κατηγορία υδατοσφαίρισης γυναικών 2021-22

Το πρωτάθλημα Ελλάδας πόλο γυναικών για την περίοδο 2021–22 ήταν το 35ο στην ιστορία του θεσμού. Διεξήχθη με τη συμμετοχή δώδεκα ομάδων και χωρίστηκε σε 2 φάσεις. Στην Α' φάση οι ομάδες αγωνίστηκαν σε δύο γύρους και στη συνέχεια διεξήχθησαν τα πλέι οφ και τα πλέι άουτ. Οι τέσσερις τελευταίες ομάδες αγωνίστηκαν για την παραμονή σε ζευγάρια (9ος-12ος και 10ος-11ος), με τους ηττημένους των δύο ζευγαριών (Ηλυσιακός και Νηρέας Χαλανδρίου) να υποβιβάζονται στην Α΄2. Το πρωτάθλημα ξεκίνησε στις 6 Νοεμβρίου. 

Πρωταθλήτρια ομάδα και μάλιστα αήττητη για πέμπτη φορά, αναδείχθηκε στις 26 Μαΐου ο Ολυμπιακός Πειραιώς για 13η φορά στην ιστορία του, επικρατώντας στην σειρά των τελικών 3-0 του Α.Ν.Ο Γλυφάδας, και πετυχαίνοντας το δεύτερο συνεχόμενο τρεμπλ. 

## Κανονική περίοδος
### Βαθμολογία

### Αποτελέσματα

## Πλέι-άουτ

Ηλυσιακός και Νηρέας Χαλανδρίου υποβιβάστηκαν στην Α΄2 Εθνική Κατηγορία

## Πλέι-οφ
### Προημιτελικά

### Ημιτελικά

### Τελικά πλέι-οφ

#### Θέσεις 3-4

#### Θέσεις 1-2 (Τελικοί πρωταθλήματος)

## Τελική κατάταξη
Πηγή: 

## Σημειώσεις

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr
*  koe.org.gr
*  koe.org.gr
*  koe.org.gr

2021 2022
Κατηγορία:Υδατοσφαίριση το 2021
Κατηγορία:Υδατοσφαίριση το 2022
Ξενοδοχείο Marriott Τιφλίδας

Το **ξενοδοχείο Marriott Τιφλίδας** είναι πολυτελές ξενοδοχείο Marriott πέντε αστέρων στην Τιφλίδα της Γεωργίας. Το ξενοδοχείο βρίσκεται στη λεωφόρο Ρουσταβέλι 13, τη βασική οδική αρτηρία της πόλης. Χτίστηκε ως ξενοδοχείο υψηλής ποιότητας με εντολή του πλούσιου Αρμένιου εμπόρου Μίκαελ Αραμίαντς και η ανέγερσή του διάρκεσε από το 1911 έως το 1915.

## Ιστορία
Το ξενοδοχείο, που προοριζόταν για να γίνει το καλύτερο στην Τιφλίδα, πρωτεύουσα της τότε ρωσικής Γεωργίας και της ευρύτερης περιοχής του Καυκάσου, σχεδιάστηκε από τον αρχιτέκτονα Αλεξάντρ Οζέροφ το 1911 και αργότερα ανακαινίστηκε από τον Γκαμπριέλ Τερ Μικέλοφ μετά από εντολή του Μίκαελ Αραμίαντς. Η κατασκευή του ξενοδοχείου ολοκληρώθηκε το 1915, οπότε το ξενοδοχείο πήρε την ονομασία Hôtel Majestic.  Κατά τη διάρκεια του Πρώτου Παγκοσμίου Πολέμου, από το 1915 έως το 1917, το ξενοδοχείο στέγασε ένα στρατιωτικό νοσοκομείο πριν ανοίξει για το κοινό.   Μετά τη κατάληψη της Γεωργίας από τους Σοβιετικού το 1921, το κτίριο πέρασε στα χέρια των Συνδικάτων. Το ισόγειό του χρησιμοποιήθηκε για πολλαπλούς σκοπούς, στεγάζοντας τυπογραφείο και καταστήματα, ενώ ένα υπόγειο μετατράπηκε σε κινηματογράφο. Τον Φεβρουάριο του 1939, το ανακαινισμένο κτήριο αποκαταστάθηκε στην αρχική του λειτουργία ως Ξενοδοχείο Τιφλίδα, με διαχείριση από το κρατικό ταξιδιωτικό πρακτορείο Intourist. Το ξενοδοχείο υπέστη σοβαρές ζημιές από πυρκαγιά κατά το πραξικόπημα που έλαβε χώρα μεταξύ Δεκεμβρίου 1991 –Ιανουαρίου 1992, προοίμιο του εμφυλίου πολέμου της Γεωργίας. Το κτήριο ανακατασκευάστηκε υπό την καθοδήγηση των αρχιτεκτόνων Τζ. Μετρεβέλι και Β. Κουρτισβίλι την περίοδο από το 1995 έως το 2002. Στις 26 Σεπτεμβρίου 2002, άνοιξε στο κτήριο το Ξενοδοχείο Marriott Τιφλίδας.

## Αρχιτεκτονική και εγκαταστάσεις
Το ξενοδοχείο είναι ένα επταώροφο κτήριο, με πέντε ορόφους πάνω από το έδαφος. Οι πολυτελείς προσόψεις του διατηρούν το αρχικό τους σχέδιο, χρησιμοποιώντας στοιχεία της αναγεννησιακής και μπαρόκ αρχιτεκτονικής, όπως ογκώδεις ημικυκλικές και επίπεδες παραστάδες με κορινθιακά κιονόκρανα και τριγωνικά και κυκλικά αετώματα. Μεγάλες κολόνες τονίζουν την μπροστινή είσοδο, που έχει θέα στη λεωφόρο Ρουσταβέλι.

Το ξενοδοχείο διαθέτει 116 δωμάτια και 11 σουίτες, εκ των οποίων μία αντιπροεδρική και δύο προεδρικές, καθώς και 9 αίθουσες συνεδριάσεων, λόμπι μπαρ, εστιατόριο, αίθριο, κέντρο ευεξίας, γυμναστήριο και άλλες εγκαταστάσεις.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ξενοδοχεία στη Γεωργία
Κατηγορία:Κτίρια και κατασκευές στην Τιφλίδα
Η Κοινωνική Κατασκευή της Πραγματικότητας

**Η Κοινωνική Κατασκευή της Πραγματικότητας** (αγγλικά:*The Social Construction of Reality: A Treatise in the Sociology of Knowledge)* γράφτηκε το 1966 από τους κοινωνιολόγους Πίτερ Μπέργκερ και Τόμας Λούκμαν. Στα ελληνικά εκδόθηκε το 2003 από τις εκδόσεις Νήσος, σε μετάφραση του Κώστα Αθανασίου. Πραγματεύεται την κοινωνιολογία της γνώσης, και πρόκειται για ένα από τα βιβλία με τη σημαντικότερη επιρροή στην ανάπτυξη των θεωριών του κοινωνικού κονστρουξιονισμού. Το 1998, η Διεθνής Κοινωνιολογική Ένωση κατέταξε το βιβλίο ως το πέμπτο πιο σημαντικό του αιώνα στον τομέα της κοινωνιολογίας.  

Κεντρική ιδέα είναι ότι άτομα και ομάδες, καθώς αλληλεπιδρούν μεταξύ τους, δημιουργούν, με το πέρασμα του χρόνου, νοήματα και κοινωνικές αναπαραστάσεις του κόσμου και του εαυτού τους. Αυτές με τη σειρά τους αφομοιώνονται και επαναλαμβάνονται επιτελεστικά ως ρόλοι, μεταφερόμενοι σε περισσότερα μέλη της κοινωνίας. Τότε, οι δράσεις, τα νοήματα και οι αναπαραστάσεις αυτές *θεσμοποιούνται* και ενσωματώνονται στην κοινωνία (ως φυσικές). Συνεπώς, η γνώση και οι αντιλήψεις της πραγματικότητας κατασκευάζονται κοινωνικά από την αλληλεπίδραση ατόμων και ομάδων, τόσο μεταξύ τους όσο και με το περιβάλλον τους.  
## Βιβλιογραφία
* Berger, PL and T. Luckmann (1966), *The Social Construction of Reality: A Traatise in the Sociology of Knowledge*, Garden City, NY: Anchor Books.ISBN&nbsp; ; (η. ) (ib. ) (η. )
* Charles Arthur Willard *Liberalism and the Problems of Knowledge: A New Rhetoric for Modern Democracy*, Σικάγο: University of Chicago Press, 1996.
## Παραπομπές

Κατηγορία:Επιστημονικά βιβλία
Κατηγορία:Κοινωνιολογία
Ψήφισμα 1855 του Συμβουλίου Ασφαλείας των Ηνωμένων Εθνών

**Το ψήφισμα του Συμβουλίου Ασφαλείας των Ηνωμένων Εθνών 1855** εγκρίθηκε ομόφωνα στις 19 Δεκεμβρίου 2008.

## Ανάλυση
Επιδιώκοντας να ολοκληρώσει το Διεθνές Ποινικό Δικαστήριο για τη Ρουάντα και να διεξαγάγει πρόσθετες δίκες το συντομότερο δυνατό, προκειμένου να εκπληρώσει τη στρατηγική ολοκλήρωσής του, το Συμβούλιο Ασφαλείας αποφάσισε σήμερα ότι ο Γενικός Γραμματέας μπορεί να διορίσει έως και τρεις επιπλέον ad litem δικαστές που, που κατά καιρούς, υπερβαίνουν προσωρινά το ανώτατο όριο των εννέα που προβλέπει το Καταστατικό του Δικαστηρίου.

Εγκρίνοντας ομόφωνα το ψήφισμα 1855 (2008) σύμφωνα με το Κεφάλαιο VII, το Συμβούλιο αποφάσισε ότι η ανωτέρω διάταξη θα ίσχυε έως τις 31 Δεκεμβρίου 2009. Αποφάσισε επίσης να τροποποιήσει το άρθρο 11, παράγραφος 2, του Καταστατικού του Διεθνούς Δικαστηρίου, όπως ορίζεται στο παράρτημα του παρόντος ψηφίσματος.

(Το άρθρο 11, σχετικά με τη σύνθεση των τμημάτων, λέει ότι κάθε Δικαστικό Τμήμα μπορεί να χωριστεί σε τμήματα των τριών δικαστών το καθένα. Ένα τμήμα του Δικαστηρίου έχει τις ίδιες εξουσίες και αρμοδιότητες με το Δικαστικό Τμήμα σύμφωνα με το παρόν Καταστατικό και εκδίδει σύμφωνα με τους ίδιους κανόνες.)

Το Συμβούλιο σημείωσε την επιστολή του Γενικού Γραμματέα προς τον Πρόεδρο του Συμβουλίου που επισυνάπτει την επιστολή του Προέδρου του Διεθνούς Δικαστηρίου της 10ης Δεκεμβρίου (έγγραφο S/2008/799) και εξέτασε τις προτάσεις για το θέμα που υπέβαλε η Πρόεδρος του Δικαστηρίου.

## Δείτε Επίσης

* Κατάλογος των ψηφισμάτων του Συμβουλίου Ασφαλείας των Ηνωμένων Εθνών 1801 έως 1900 (2008–2009)

## Εξωτερικοί Σύνδεσμοι

* 

Κατηγορία:Οργανισμός Ηνωμένων Εθνών
Σηραγγώδη σώματα πέους

Τα **σηραγγώδη σώματα του πέους** είναι ένα ζευγάρι από σπογγώδη κυλινδρικά σώματα που περιέχουν στυτικό ιστό και διατρέχουν κατά μήκος το ανθρώπινο πέος. Το αίμα διοχετεύεται μέσω των αρτηριών στο στυτικό ιστό προκαλώντας τη πλήρωση των σηραγγωδών σωμάτων κάνοντας το πέος παχύτερο και επιμηκέστερο. Η απόφραξη των φλεβών αποτρέπει την παροχέτευση του αίματος από το σώμα του πέους επιτυγχάνοντας τη στύση.

Τα δύο σηραγγώδη σώματα βρίσκονται πάνω από το σπογγώδες σώμα (γνωστό και ως *σηραγγώδες σώμα της ουρήθρας*) και μαζί σχηματίζουν τον κορμό του πέους από το ηβικό οστό μέχρι τη βάλανο. Η βάλανος είναι μέρος του σπογγώδους σώματος, το οποίο επεκτείνεται και εφαρμόζεται επάνω στα δύο σηραγγώδη σώματα στην κορυφή του πέους.

## Εικόνες

Αρχείο:Illu penis.jpg|Δομή του πέους.
Αρχείο:Gray1136.png|Δεξιά όψη των ανδρικών πυελικών οργάνων.
Αρχείο:Gray1158.png|Διάγραμμα των αρτηριών του πέους.


## Δείτε επίσης
* Σπογγώδες σώμα πέους
* Ανθρώπινο πέος

## Παραπομπές


Κατηγορία:Πέος
Κατηγορία:Αναπαραγωγικό σύστημα αρσενικών θηλαστικών
Το ημερολόγιο της Barbie

***Το ημερολόγιο της Barbie*** (αγγλικά: *The Barbie Diaries*) είναι κινούμενα σχέδια σε σκηνοθεσία Έρικ Φόγκελ και Κάλεν Κάγκεν.

## Υπόθεση
Η νέα σχολική χρονιά ξεκινάει και η Μπάρμπι ελπίζει να είναι μαγευτική. Με ένα ημερολόγιο και ένα μαγικό περιδέραιο ξαφνικά η Μπάρμπι βρίσκει το θάρρος να είναι πραγματικά ο εαυτό της, και συναρπαστικά πράγματα αρχίζουν να συμβαίνουν.

## Καστ
*Κέλλυ Σέρινταν ως *Μπάρμπι Ρόμπερτς*
*Σκάϊ Σουίτναμ ως *Μπάρμπι Ρόμπερτς (τραγούδι)*
*Σάρα Έντμοντσον ως *Κόρτνεϊ*
*Βένιους Τέρζο ως *Τία*
*Ματ Χιλ ως *Κέβιν*
*Κιάρα Ζαννί ως *Ρακέλ*
*Μαρίκε Χέντρικσε ως *Ρέγκεν*
*Άννα Κάμερ ως *Ντον*
*Άντριου Φράνσις ως *Τοντ*
*Χέδερ Ντέρκσεν ως *Στέφανι*

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2006
Κατηγορία:Αγγλόφωνες ταινίες
Κατηγορία:Barbie (ταινίες)
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων του 2006
Πύργος του Δροσίνη

Ο **Πύργος του Δροσίνη** ή αλλιώς **Πύργος των Γουβών** είναι ένα από τα πιο γνωστά αξιοθέατα στη Βόρεια Εύβοια. Χτισμένος σε ένα ύψωμα του ιστορικού οικισμού Γούβες στην Εύβοια, πιθανολογείται ότι κτίστηκε τον 19ο αιώνα, κατά την περίοδο της Τουρκοκρατίας, από τον Ιμπραήμ Αγά και στη συνέχεια πέρασε στα χέρια του παππού του Γεωργίου Δροσίνη, του Κωνσταντίνου Πετροκόκκινου, και έπειτα στον ίδιο τον ποιητή. Πρόκειται για ένα πυργόσπιτο με δύο ορόφους που αποπνέει έναν τούρκικο αέρα, εντάσσοντας τον επισκέπτη στο κλίμα της τότε εποχής. Σήμερα ανήκει στον Δήμο Ιστιαίας-Αιδηψού και λειτουργεί ως μουσείο. Στο εσωτερικό του φιλοξενούνται  προσωπικά αντικείμενα του Γεωργίου Δροσίνη, ενώ τη φήμη του συνοδεύουν διάφοροι, έως ένα βαθμό τρομακτικοί, θρύλοι που μιλούν για τη βιαιότητα του Ιμπραήμ Αγά και τα θύματά του που βρήκαν τραγικό τέλος από τον ίδιο στο εσωτερικό του πύργου, όσο διέμενε σε αυτόν. Επιπλέον, κάθε χρόνο, προς τα τέλη του Ιουνίου, στον εξωτερικό χώρο του πύργου τελούνται τα «Δροσίνεια», ένας εορτασμός προς την μνήμη του ποιητή, που συνοδεύεται από απαγγελίες ποιημάτων του από μαθητές Γυμνασίων και Λυκείων της Βορείου Ευβοίας, ερασιτεχνικά σκετσάκια στα οποία συμμετέχουν, καθώς και τη βράβευση μαθητών της δευτεροβάθμιας εκπαίδευσης που έλαβαν μέρος στον διαγωνισμό που διεξάγεται για τη μελέτη των έργων του .

## Πηγές
# ΠΥΡΓΟΣ ΔΡΟΣΙΝΗ – ΓΟΥΒΕΣ ΕΥΒΟΙΑΣ – Διαδρομή Φύσης και Πολιτισμού Στερεάς Ελλάδας (oedipusculturalroute.gr)
# Μουσείο «Πύργος του Δροσίνη» - Βόρεια Εύβοια (voriaevia.gr)
# Στον Πύργο του Δροσίνη – thegreektraveller.com

## Παραπομπές


Κατηγορία:Δήμος Ιστιαίας - Αιδηψού
Σπογγώδες σώμα πέους

Το **σπογγώδες σώμα**, γνωστό και ως **σηραγγώδες σώμα της ουρήθρας**, είναι μια κυλινδρική μάζα σπογγώδους ιστού που περιβάλλει την ουρήθρα του ανθρώπινου πέους στους άνδρες. Το σπογγώδες σώμα βρίσκεται κάτω από τα δύο μεγαλύτερα σηραγγώδη σώματα, μαζί με τα οποία σχηματίζει τον κορμό του πέους. Το οπίσθιο τμήμα του σπογγώδους σώματος επεκτείνεται μέσα στο περίνεο και καταλήγει σε μια διογκωμένη περιοχή που ονομάζεται *βολβός*. Το εμπρόσθιο τμήμα του απολήγει στην κεφαλή του πέους, μια βολβοειδή δομή που βρίσκεται στο άκρο του πέους και εφάπτεται επάνω στα σηραγγώδη σώματα.

## Λειτουργία
Η λειτουργία του σπογγώδους σώματος είναι να προστατεύει την ουρήθρα αποτρέποντας τη φραγή της κατά τη διάρκεια της στύσης. Με αυτό τον τρόπο, επιτρέπει στην ουρήθρα να είναι ένα ευρύχωρο κανάλι για το σπέρμα κατά την εκσπερμάτιση. Για να το πετύχει αυτό, το σπογγώδες σώμα παραμένει εύκαμπτο όταν τα σηραγγώδη σώματα πληρούν με αίμα και σκληραίνουν κατά τη στύση. 

## Επιπλέον εικόνες

Αρχείο:Gray1156.png|Κάθετη τομή της ουροδόχου κύστης, του πέους και της ουρήθρας.
Αρχείο:Penis_cross_section.svg|Εγκάρσια τομή του πέους.


## Δείτε επίσης
* Σηραγγώδη σώματα πέους
* Ανθρώπινο πέος

## Παραπομπές


Κατηγορία:Πέος
Κατηγορία:Αναπαραγωγικό σύστημα αρσενικών θηλαστικών
Μπακουριάνι

Το **Μπακουριάνι** () είναι ένα χιονοδρομικό κέντρο στην περιοχή Μπορζόμι της Γεωργίας. Βρίσκεται στη βόρεια πλαγιά της οροσειράς Τριαλέτι και σε υψόμετρο 1.700 μέτρων πάνω από την επιφάνεια της θάλασσας.

## Γεωγραφία
Η ευρύτερη περιοχή γύρω από το Μπακουριάνι καλύπτεται από δάση κωνοφόρων (τα οποία αποτελούνται κατά κύριο λόγο από έλατα). Το θέρετρο βρίσκεται σε απόσταση 30 χιλιομέτρων από το Μπορζόμι και, πιο συγκεκριμένα, στο λεγόμενο κοίλωμα / καλντέρα του Μπακουριάνι. Το θέρετρο συνδέεται με το Μπορζόμι με ηλεκτρικό σιδηρόδρομο στενού εύρους. Η σημερινή περιοχή της πόλης έχει στιστεί από ροές λάβας που προήλθαν από το κοντινό ηφαίστειο Μουκέρα. 

## Χιονοδρομικό κέντρο
Το χιονοδρομικό κέντρο του θερέτρου χωρίζεται σε δύο μέρη, τα οποία είναι διακριτά μεταξύ τους: το Ντιντβέλι και το  Κόχτα ή, αλλιώς, Κόχτα-Μιτάρμπι. Το όρος Κόχτα παρέχει το μέγιστο υψόμετρο για σκι, το οποίο φτάνει τα 2.269 μέτρα,  ενώ το ψηλότερο λιφτ που βρίσκεται στο Ντιντβέλι φτάνει τα 2.702 μέτρα. 

Η πρώτη χιονοδρομική βάση λειτούργησε για πρώτη φορά το 1932. Από το Μπακουριάνι μέχρι το βουνό Κοχταγόρι (1,3 χιλιόμετρα) και το πέρασμα Τσχρατσκάρο (3,5 χιλιόμετρα) υπάρχουν διάφορα σκι λιφτ, καθώς και χιονοδρομικές ράμπες. Στις χιονοδρομικές διαδρομές του Ντιντβέλι πραγματοποιούνται τεχνητές χιονοπτώσεις.

## Κλίμα
Το κλίμα του Μπακουριάνι κυμαίνεται από υγρό θαλάσσιο σε σχετικά υγρό ηπειρωτικό.  Οι χειμώνες είναι κρύοι και χαρακτηρίζονται από έντονες χιονοπτώσεις, ενώ τα καλοκαίρια είναι εκτενή και ζεστά. Η μέση ετήσια θερμοκρασία της πόλης είναι 4,3 βαθμοί Κελσίου, ενώ η μέση θερμοκρασία τον μήνα Ιανουάριο είναι -7,3 βαθμοί Κελσίου και η μέση θερμοκρασία κατά τον μήνα Αύγουστο είναι 15 βαθμοί Κελσίου. Οι ετήσιες βροχοπτώσεις είναι στα 634 χιλιοστά, ενώ το ύψος του χιονιού από τον Δεκέμβριο έως τον Μάρτιο είναι 64 εκατοστά. Στο Μπακουριάνι, βρίσκεται επίσης ο Βοτανικός Κήπος της Γεωργιανής Εθνικής Ακαδημίας Επιστημών.
## Υποδομές
Ο σιδηρόδρομος Μπορζόμι-Μπακουριάνι "Κουκούσκα" καλύπτει μια έκταση γης μήκους 37 χιλιομέτρων.

Λίγα χιλιόμετρα στα νότια του Μπακουριάνι βρίσκεται ο αγωγός Μπακού-Τιφλίδας-Τσεϊχάν.

## Άνθρωποι
μικρογραφία|250x250εσ
Το Μπακουριάνι ήταν η πατρίδα του αθλητή λουτζ Νόνταρ Κουμαριτασβίλι, ο οποίος έχασε τη ζωή του κατά τη διάρκεια της προπόνησης την πρώτη ημέρα των Χειμερινών Ολυμπιακών Αγώνων του 2010 στο Βανκούβερ στη Μπρίτις Κολόμπια του Καναδά. Ο Κουμαριτασβίλι έζησε στο Μπακουριάνι για μεγάλο μέρος της ζωής του και ο δρόμος στον οποίο έμενε ονομάστηκε προς τιμήν του μετά τον θάνατό του. Ο σημαιοφόρος αθλητής της Γεωργίας κατά την τελετή έναρξης των αγώνων, ο αλπικός σκιέρ Ιάσων Αμπραμασβίλι, διαμένει επίσης στην περιοχή. Παρ' όλο που είχε σκεφθεί να αποσυρθεί, τελικά αποφάσισε να αγωνιστεί για να τιμήσει τη μνήμη του Κουμαριτασβίλι.

## Δείτε επίσης

* Σάμτσχε-Τζαβακέτι

## Παραπομπές

## Εξωτερικοί σύνδεσμοι

* www.bakuriani.ge

Κατηγορία:Χιονοδρομικά κέντρα
Κατηγορία:Αξιοθέατα στη Γεωργία
Περιβαλλοντική χορτοφαγία

**Η περιβαλλοντική χορτοφαγία** είναι η υιοθέτηση της χορτοφαγίας όταν κίνητρο αποτελεί η επιθυμία δημιουργίας μιας μίας φιλικής προς το περιβάλλον διατροφής η οποία αποφεύγει τον αρνητικό αντίκτυπο που συνοδεύει η παραγωγή κρέατος .Η βιομηχανία κρέατος στο σύνολο της εκτιμάται ότι ευθύνεται για περίπου το 18% των παγκόσμιων εκπομπών αερίων του θερμοκηπίου . Ως αποτέλεσμα τη σημαντική μείωση στη κατανάλωση κρέατος έχει υποστηρίξει η Διακυβερνητική Επιτροπή για την Κλιματική Αλλαγή στην ειδική έκθεσή της για το 2019  και ως μέρος της Προειδοποίησης των Παγκόσμιων Επιστημόνων στην Ανθρωπότητα το 2017 .

Εκτός από την κλιμματική αλλαγή, περιβαλλοντικές ανησυχίες για την παραγωγή ζωικών προϊόντων μπορεί να σχετίζονται με την ρύπανση, την αποψίλωση των δασών, τη μη βιωσιμότητα και τη χρήση του νερού και της γης.

## Περιβαλλοντικός αντίκτυπος των ζωϊκών προϊόντων

Τα τέσσερα πέμπτα των γεωργικών εκπομπών προέρχονται από τον κτηνοτροφικό τομέα.

Σύμφωνα με την έκθεση της *[[Διεθνής Οργάνωση Τροφίμων και Γεωργίας|διεθνής Οργάνωσης Τροφίμων και Γεωργίας]]* (FAO) το 2006 , η κτηνοτροφία συμβάλλει  στην υπερθέρμανση του πλανήτη, την ατμοσφαιρική ρύπανση, τη χρήση ενέργειας, την αποψίλωση των δασών και τη μείωση της βιοποικιλότητας.  Η έκθεση του FAO εκτιμά ότι ο τομέας του ζωικού κεφαλαίου (συμπεριλαμβανομένων των πουλερικών) (που παρέχει ζωική ενέργεια, δέρμα, μαλλί, γάλα, αυγά, λιπάσματα, φαρμακευτικά προϊόντα κ.λπ., εκτός από το κρέας) συμβάλλει περίπου στο 18% των παγκόσμιων εκπομπών GHG εκφραζόμενων σε 100 -ετησίως ισοδύναμα CO 2. Η έκθεση του FAO φανέρωσε ότι ο κτηνοτροφικός τομέας αποτελεί  έναν από τους δύο ή τρεις σημαντικότερους παράγοντες που συνεισφέρουν στα πιο σοβαρά περιβαλλοντικά προβλήματα, σε κλίμακα από τοπική έως παγκόσμια.

Οι περιβαλλοντικές επιπτώσεις της ζωϊκής παραγωγής εξαρτώνται από τον τρόπο παραγωγής, αν και "οι συνολικές επιπτώσεις των ζωϊκών προϊόντων με τον λιγότερο αντίκτυπο τυπίκα υπερβαίνουν αυτές των υποκατάστατων λαχανικών".

### Μέσες εκπομπές αερίων θερμοκηπίου ανά δίαιτα

## Παραπομπές


Κατηγορία:Χορτοφαγία
Κατηγορία:Σχολές και κινήματα της Ηθικής
Σεκβετίλι

Το **Σεκβετίλι** () είναι χωριό και θαλάσσιο θέρετρο στον δήμο Οζουργκέτι, στην περιοχή Γκούρια της Γεωργίας, που βρίσκεται στην ανατολική ακτή της Μαύρης Θάλασσας, στις εκβολές του ποταμού Νατανέμπι. Το Σεκβετίλι φιλοξενεί το δημοφιλές λούνα παρκ «Tsitsinatela», τον μεγάλη αίθουσα «Black Sea Arena» και το «Miniature Park», μια υπαίθρια έκθεση μοντέλων κλίμακας αρχιτεκτονικών ορόσημων της Γεωργίας.

## Γεωγραφία
Το Σεκβετίλι είναι μια παραθαλάσσια λωρίδα μήκους 5 χιλιομέτρων όπου κυριαρχεί το πευκοδάσος, σε υψόμετρο 2 μέτρων πάνω από την επιφάνεια της θάλασσας. Βρίσκεται στο μέσο της διαδρομής μεταξύ των θαλάσσιων θέρετρων Ουρέκι  και Κομπουλέτι, 21 χλμ ανατολικά από το Οζουργκέτι, την κύρια πόλη της Γκούρια. Το θέρετρο διασχίζεται από τον αυτοκινητόδρομο S2 και εξυπηρετείται επίσης από τον σιδηροδρομικό σταθμό του Νατανέμπι.

## Ιστορία
Το Σεκβετίλι ήταν σημαντική εμπορική τοποθεσία την εποχή του νοτιοδυτικού Πριγκιπάτος της Γκουρίας της Γκούρια κατά τον 18ο αιώνα. Καταλήφθηκε από την Οθωμανική Αυτοκρατορία το 1723 και πέρασε σε ρωσική κατοχή με τη Συνθήκη του Βουκουρεστίου το 1812. Οι Τούρκοι το ανέφεραν ως Σεφκετίλ, ενώ στους Ρώσους έγινε γνωστό ως Φρούριο του Αγίου Νικολάου.

### Μάχη του Λιμάνι (1829)
Ως συνοριακό φρούριο, το Σεκβετίλι ήταν το θέατρο στρατιωτικών αντιπαραθέσεων μεταξύ των ρωσικών και των οθωμανικών δυνάμεων κατά τη διάρκεια των ρωσοτουρκικών πολέμων. Κατά τη διάρκεια της σύγκρουσης του 1828–29, το Φρούριο του Αγίου Νικολάου ήταν μια από τις βάσεις για τις ρωσικές επιχειρήσεις στην «Τουρκική Γκουρία» (Ατζαρία). Στις 5 Μαρτίου 1829, ο υποστράτηγος Καρλ Έσε, επικεφαλής μιας δύναμης 1.200 Ρώσων τακτικών και περίπου 1.500 Γκουριανών πολιτοφυλάκων εισέβαλε και κατέστρεψε ένα μεγάλο οχυρωμένο οθωμανικό στρατόπεδο στο Λιμάνι, κοντά στο Σεκβετίλι.

### Η Μάχη του Σεκβετίλι (1853)
μικρογραφία| Η μάχη του Σεκβετίλι (1853).
Κατά τη διάρκεια του Κριμαϊκού Πολέμου, τη νύχτα της 15ης προς 16η Οκτωβρίου 1853, μια ανώτερη οθωμανική δύναμη τριών ή πέντε ταγμάτων, μεταξύ των οποίων και βασιβουζούκοι, με επικεφαλής τον Χασάν, τον Αλί Μπέη και τον Δεδέ Αγά, εισέβαλε στο Σεκβετίλι, που κρατούνταν από δύο εταιρείες του ρωσικού πεζικού και μια τοπική γεωργιανή μονάδα πολιτοφυλακής, και κατέλαβαν τη θέση μετά από ώρες μάχης. Οι φρικαλεότητες που διαπράχθηκαν από τους βασιβουζούκους μέσα και γύρω από το Σεκβετίλι αποξένωσαν τους ντόπιους μουσουλμάνους Γεωργιανούς, οι οποίοι αρχικά είχαν καλωσορίσει την οθωμανική προέλαση. Οι ρωσικές απώλειες ανήλθαν σε σχεδόν 1.000 νεκρούς και 80 αιχμαλώτους, ενώ οι Τούρκοι είχαν 32 νεκρούς και 59 τραυματίες. Αυτή η μάχη άνοιξε το μέτωπο του Καυκάσου κατά τον Κριμαϊκό Πόλεμο.

## Παραπομπές


Κατηγορία:Χωριά της Γεωργίας
Ράγκναρ Θόρχαλσον

Ο ***Ράγκναρ Θόρχαλσον*** (Ισλανδικά: Ragnar Þórhallsson, γεννήθηκε 6 Μαρτίου 1987), γνωστός και ως **Ράτζι (Raggie)**, είναι μέλος του ισλανδικού συγκροτήματος Of Monsters and Men. Μαζί με την **[[Νάννα Μπρίντιρς Χίλμαρσντοτιρ]]** κάνουν τα φωνητικά του συγκροτήματος, ενώ παίζει και την κιθάρα.

## Παιδική ηλικία
Γεννήθηκε και μεγάλωσε στο Garðabæ, μία από τις πιο συντηρητικές πόλεις της Ισλανδία, αλλά από μικρός είχε έφεση στις τέχνες. Συγκεκριμένα, ασχολούταν κυρίως με την ζωγραφική ενώ η μουσική δεν τον είχε απασχολήσει ιδιαίτερα πριν την γνωριμία του με την Νάννα. Πήρε την πρώτη του κιθάρα σε ηλικία 9 ετών, ωστόσο δεν άρχισε να παίζει μέχρι και τα 17. Δεν παρουσίασε κάποιο ενδιαφέρον προς την ισλανδική μουσική, αλλά αντίθετα επηρεάστηκε από τις μουσικές προτιμήσεις της μεγαλύτερης αδερφής του, ακούγοντας αρχικά Hip-hop και έπειτα συγκροτήματα όπως *[[Blur]], [[Placebo (συγκρότημα)|Placebo]]* (συγκρότημα) και *[[The Cure]]*. Φοίτησε στο *Iceland University of the Arts*, δίχως όμως να ολοκληρώσει τις σπουδές του.

## Of monsters and men
Με την Νάννα γνωρίστηκε στο Ρέικιαβικ το 2010 και εκείνη του πρότεινε να ενταχθεί στο συγκρότημα της "*Songbird*", το οποίο στην συνέχεια θα μετονομαζόταν με δική του προτροπή σε ***Of monsters and men*** και θα νικούσε τον ισλανδικό διαγωνισμό συγκροτημάτων Músíktilraunir. Έπειτα από αυτήν τους την επιτυχία το συγκρότημα άρχισε να αποκτά φήμη σε όλη την υφήλιο, ενώ το single τους Little talks κατόρθωσε να ανεβεί και να κρατήσει την πρώτη θέση για 3 εβδομάδες στην λίστα των πιο hot alternative τραγουδιών, χαρακτηρίστηκε ως το 3ο πιο επιτυχημένο τραγούδι του 2012 και κατάκτησε την 20η θέση στο *[[Billboard Hot 100]]*.

## Fun Facts

* Είναι αριστερόχειρας.
* Όπως όλα τα μέλη των Of Monsters and Men, έχει ένα τατουάζ σε σχήμα κύκλου, την σημασία του οποίου έχουν κρατήσει κρυφή.
* Έχει ύψος 1,78m.(5ft 10 in)
* Στον ελεύθερό του χρόνο ασχολείται με την ζωγραφική, ενώ πολλά από τα έργα του τα δημοσιεύει στον προσωπικό του λογαριασμό στο Instagram.

 
## Εξωτερικοί σύνδεσμοι
Ιστοσελίδα συγκροτήματος

Σελίδα στο Instagram

## Παραπομπές


Κατηγορία:Ισλανδοί μουσικοί
Κοινωνικό περιβάλλον

Το **κοινωνικό περιβάλλον** αναφέρεται στον άμεσο φυσικό και κοινωνικό *χώρο* στο οποίο ζει ο άνθρωπος η στο οποίο κάτι αναπτύσσεται. Περιλαμβάνει την κουλτούρα στην οποία το άτομο εκπαιδεύτηκε ή ζει, και τους ανθρώπους και τους θεσμούς με τους οποίους αλληλεπιδρά. Η αλληλεπίδραση μπορεί να είναι αυτοπροσώπως ή μέσω μέσων επικοινωνίας, ακόμη και ανώνυμα και μπορεί να μην συνεπάγεται ισότητα κοινωνικής θέσης. Το *κοινωνικό περιβάλλον* είναι μια ευρύτερη έννοια από αυτή της κοινωνικής τάξης ή του κοινωνικού κύκλου.

Τα άτομα με το ίδιο *κοινωνικό περιβάλλον* αναπτύσσουν συχνά μια αίσθηση κοινωνικής αλληλεγγύης. Οι άνθρωποι συχνά τείνουν να εμπιστεύονται και να βοηθούν ο ένας τον άλλον και να συγκεντρώνονται σε κοινωνικές ομάδες, οι οποίες τους βοηθάνε να εντάσσονται στο υπόλοιπο σύνολο, καθώς και να κοινωνικοποιούνται. Η διαδικασία της κοινωνικοποίησης είναι ένα είδος μάθησης, χάρη στην οποία ο νέος άνθρωπος συμμετέχει σταδιακά στην κοινωνική αλληλεπίδραση, αποκτά κοινωνική συμπεριφορά και αποτελεί μέλος του κοινωνικού συνόλου. Αυτή γίνεται διαμέσου κοινωνικών δομών και λειτουργιών όπως είναι η οικογένεια, η γενική εκπαίδευση, ο στρατός και η θρησκεία.

Κατηγορία:Ορολογία της κοινωνιολογίας
Κατηγορία:Καθημερινή ζωή
Τζουνίγια

Η **Τζουνίγια** (αραβικά: جونية) είναι παραθαλάσσια πόλη στο διαμέρισμα Κασερβάν, περίπου 16 χλμ βόρεια της Βηρυτού, στον Λίβανο. Από το 2017, είναι η πρωτεύουσα του Κυβερνείου Κασερβάν-Τζουμπάιλ. Η Τζουνίγια είναι γνωστή για τα παραθαλάσσια θέρετρα και την πολυσύχναστη νυχτερινή ζωή, καθώς και για το παλιό πέτρινο παζάρι, το λιμάνι των φέρι, τον χώρο αλεξιπτώτων πλαγιάς και το τελεφερίκ, που ανεβάζει τους επιβάτες στο βουνό στο ιερό της Παναγίας του Λιβάνου στη Χαρίσσα.

Πάνω από τη Τζουνίγια, και στο δρόμο προς τη Χαρίσσα, ένας μικρός λόφος ονόματι Μπακερκή (αραβικά: بكركي‎), με θέα στον κόλπο της Τζουνίγια, είναι η έδρα του Πατριάρχη της Μαρωνιτικής Καθολικής Εκκλησίας του Λιβάνου. Οι κάτοικοι της Τζουνίγια και των γύρω πόλεων είναι στη συντριπτική τους πλειοψηφία Μαρωνίτες Καθολικοί.

## Διεθνείς σχέσεις
Η Τζουνίγια είναι αδελφοποιημένη με:
* Πόλη του Μονακό, Μονακό
* Γουσταβία, Γαλλία
* Ρίο ντε Τζανέιρο, Βραζιλία

## Κλίμα
Η Τζουνίγια έχει μεσογειακό κλίμα με θερμά καλοκαίρια (κλιματική ταξινόμηση Κέππεν *Csa*). Το χειμώνα οι βροχοπτώσεις είναι πολύ περισσότερες από το καλοκαίρι. Η μέση ετήσια θερμοκρασία στη Τζουνίγια είναι 20,9 °C. Περίπου 873 χιλιοστά βροχοπτώσεων πέφτουν ετησίως.

## Παραπομπές

2.    Best Lebanese University
Κατηγορία:Πόλεις του Λιβάνου
Τέταρτος τοίχος

thumb|Πρότυπο σκηνής, ο τέταρτος τοίχος στην πλευρά του κοινού (audience)
Ο **τέταρτος τοίχος** (αγγλικά: Fourth wall)  είναι μια νοητή επιφάνεια η οποία οριοθετεί τη θεατρική ή κινηματογραφική δράση σε σχέση με τον θεατή που την παρακολουθεί. Αν θεωρήσουμε ότι οι ηθοποιοί είτε στο θέατρο είτε στον κινηματογράφο βρίσκονται ανάμεσα σε τέσσερις τοίχους, οι τρεις από αυτούς είναι πραγματικοί τοίχοι που συνεισφέρουν στην θεατρική ή κινηματογραφική εικόνα και ο τέταρτος είναι «διάφανος» ως προς τον θεατή επιτρέποντας του να παρακολουθεί τα τεκταινόμενα, και «αδιαφανής» ως προς τους ηθοποιούς οι οποίοι αγνοούν την ύπαρξη του κοινού.

Ένα συχνό φαινόμενο στο θέατρο και στον κινηματογράφο είναι το σπάσιμο (ή γκρέμισμα) του τέταρτου τοίχου. Σε μια τέτοια περίπτωση οι ηθοποιοί αρχίζουν να επικοινωνούν με το κοινό κοιτώντας τους θεατές, είτε θέτοντας ερωτήσεις είτε σχολιάζοντας τα τεκταινόμενα στο έργο. Το σπάσιμό του τέταρτου τοίχου χρησιμοποιείται ως τεχνική προκειμένου να εμπλακούν οι θεατές πνευματικά και συναισθηματικά με τα δρώμενα της σκηνής, ενισχύοντας, για παράδειγμα, το δραματικό ή το κωμικό στοιχείο.

## Παραδείγματα
Μια χαρακτηριστική περίπτωση στον ελληνικό κινηματογράφο στην οποία φαίνεται ο τέταρτος τοίχος να σπάει, είναι το τέλος της δημοφιλούς ταινίας «Τα κίτρινα γάντια» όπου ο πρωταγωνιστής κοιτώντας την κάμερα λέει στους θεατές: «*Πηγαίνετε κι εσείς πηγαίνετε. Εγώ μια φορά, δεν πρόκειται να συνέλθω. Πηγαίνετε. Α, βέβαια. Πηγαίνετε*». 

Στο θέατρο αντίστοιχα, στην τελευταία σκηνή του θεατρικού έργου το Ουίλλιαμ Σαίξπηρ «*Όνειρο καλοκαιρινής νύχτας*» , το ξωτικό Πουκ απευθύνεται στους θεατές και λέει: «*Και τώρα καληνύχτα σας. Αν είστε φίλοι χειροκροτήστε να μας δώσετε χαρά, κι ο Πουκ θα τά’χει όλα διορθώσει ως την επόμενη φορά*».

## Παραπομπές


## Εξωτερικοί σύνδεσμοι
*Σπάζοντας τον τέταρτο τοίχο - «Κινηματογραφική Λέσχη - το φόρουμ για το σινεμά και την τηλεόραση»   Ανακτήθηκε στις 7/11/2021.
*Τέταρτος τοίχος στο θέατρο - Maxmag Ανακτήθηκε στις 7/11/2021.

Κατηγορία:Ορολογία φιλμ και βίντεο
Αστεροσκοπείο Κλετ

Το **Αστεροσκοπείο Κλετ** (Τσεχικά: Hvězdárna Kleť, κωδικός παρατήρησης: 046) είναι ένα αστρονομικό αστεροσκοπείο στην Τσεχική Δημοκρατία. Βρίσκεται στη Νότια Βοημία, νότια της κορυφής του όρους Κλετ, κοντά στην πόλη České Budějovice. Κατασκευασμένο το 1957, το αστεροσκοπείο βρίσκεται σε υψόμετρο 1.070 μέτρων  και έχει περίπου 150 καθαρές νύχτες το χρόνο.

## Παραπομπές


Κλετ
Κατηγορία:Επιστήμες και τεχνολογία στην Τσεχία
Τείχος Ρωμύλου

μικρογραφία| ''Κωμική Ιστορία της Ρώμης'' (1850) Ο Ρέμος πηδά πάνω από τα τείχη
**To Tείχος του Ρωμύλου, λατιν.: Murus Romuli** είναι το όνομα, που δόθηκε σε ένα τείχος, που κτίστηκε για να προστατεύσει τον Παλατίνο Λόφο, τον κεντρικότερο από τους Επτά Λόφους της Ρώμης, σε ένα από τα παλαιότερα μέρη της πόλης της Ρώμης. Η αρχαία παράδοση υποστηρίζει, ότι αυτό το τείχος χκτίστηκε από τον Ρωμύλο.

Το Τείχος του Ρωμύλου, όπως το αναφέρουν οι αρχαίοι ιστορικοί, περιγράφεται από τον Ροντόλφο Λαντσιάνι:Το κείμενο που αναφέρεται συχνότερα σε σχέση με το Murus Romuli είναι αυτό του Τάκιτου, σύμφωνα με το οποίο το αυλάκι που όργωσε ο ήρωας — το sulcus primigenius — ξεκινούσε από ένα σημείο της Αγοράς Βοοειδών, που σημαδεύτηκε σε μεταγενέστερους χρόνους από τον χάλκινο Ταύρο του Μύρωνα και ακολουθούσε την κοιλάδα μεταξύ του Παλατίνου και του Αβεντίνου λόφου μέχρι τον βωμό του Κόνσου, την κοιλάδα μεταξύ του Παλατίνου και του Καίλιου λόφου μέχρι την Παλαιά Σύγκλητο, την ανατολική πλαγιά του λόφου μέχρι το Ιερό των Λαρήτων (Sacellum Larum). Ο ίδιος ιστορικός λέει ότι ο Μέγιστος Βωμός του Ηρακλή περιλαμβανόταν μέσα στο αυλάκι και ο Διονύσιος ο Αλικαρνασσεύς αναφέρει ότι ο ναός της Εστίας ήταν έξω από αυτό. Το αυλάκι ακολουθούσε τους πρόποδες των βράχων ή των πλαγιών του Παλατίνου, με την πορεία του να σημειώνεται με πέτρινα άκρα. Άλλοι βεβαιώνουν ότι η πόλη του Ρωμύλου ήταν τετράγωνη (Roma Quadrata). Η αλήθεια είναι ότι ούτε τα τείχη, ούτε το όριο (pomerium) του Ρωμύλου μπορούμε να πούμε ότι σχηματίζουν τετράγωνο. ότι μία γραμμή που χαράσσεται πέρα από τον Μέγιστο Βωμό προς το Ara Consi δεν μπορεί να λεχθεί ότι πηγαίνει "κατά μήκος των πρόποδων των βράχων του Παλατίνου" (per ima montis Palatini). ότι η κοιλάδα εκείνες τις ημέρες ήταν καλυμμένη με νερό, αρκετά βαθύ ώστε να μπορεί να είναι πλωτή με λέμβο, έτσι ώστε ούτε ένα αυλάκι δεν θα μπορούσε να οργωθεί μέσα από αυτήν, ούτε λίθινες στήλες να στηθούν, για να οριοθετήσουν τη γραμμή του αυλακιού. Επιπλέον, τα ίδια έλη εκτείνονταν στη νοτιοανατολική πλευρά μέχρι την Παλαιά Σύγκλητο (Curiae Veteres), στα βορειοδυτικά μέχρι τον Ναό της Eστίας (Vesta). Και το σχήμα των τειχών του Παλατίνου ήταν μάλλον τραπεζοειδές, όπως αυτό της κοιλάδας του Πάδου, παρά τετράγωνο σαν ένα ετρουσκικό ναό. Ενώ, τέλος, το όνομα του Roma Quadrata δεν ανήκε στην πόλη του λόφου, αλλά στον βωμό που περιγράφεται στο *Παγανιστική και Χριστιανική Ρώμη*, σελ. 70, που βρισκόταν μπροστά στον ναό του Απόλλωνα. Αν και τις περισσότερες φορές πιστεύεται ότι είναι καθαρά μία μυθική μορφή, ο Ρωμύλος θεωρείται από ορισμένους μελετητές, όπως ο Aντρέα Καραντίνι, ότι ήταν μία πραγματική ιστορική φιγούρα,   εν μέρει λόγω της ανακάλυψης του 1988 στη βόρεια πλαγιά του Παλατίνου λόφου αυτού που πιστεύουν ότι ήταν το αμυντικό τείχος, που κτίστηκε, όταν ιδρύθηκε η Ρώμη. Αυτοί οι αρχαιολόγοι υποστηρίζουν ότι η ανακάλυψη του τείχους, μαζί με άλλα κοντινά ευρήματα, δείχνουν ότι η Ρώμη εμφανιζόταν ως μία δυναμική κοινωνία τον 7ο και 6ο αι. π.Χ., πολύ νωρίτερα από ό,τι είχε υπολογιστεί προηγουμένως. 

## Παραπομπές

 
Ρωμυλου
Σουβερίνη

μικρογραφία
Η **σουβερίνη** (αγγλ. *Suberin*), επίσης γνωστή και ως **φελλίνη**, είναι ένα φυσικό βιοπολυμερές, πολυεστερικής φύσης και πολύπλοκης χημικής δομής, που απαντάται στον φλοιό (*περίδερμα*) των δένδρων και δημιουργείται για να αποτελεί προστατευτικό φράγμα έναντι της υγρασίας και βλαπτικών διαλυμάτων.

Από χημικής άποψης είναι λιπόφιλη και αποτελείται από εστέρες της γλυκερόλης με καρβοξυλικά οξέα, δικαρβοξυλικά οξέα κ.ά., γνωστά ως οξέα σουβερίνης, καθώς επίσης και από γλυκερλινη. Η σουβερίνη είναι αδιάλυτη σε όλους τους οργανικούς διαλύτες και φυσικά και στο νερό. Έχει εξαιρετικά υψηλή υδροφοβία. Συνδέεται στη χημική δομή του εσωτερικού φλοιού με ενώσεις λιγνίνης και κουτίνη.

Γενικά, αποτελεί το κύριο συστατικό του φελλού, και έλαβε την ονομασία της από το είδος της φελλοφόρου βελανιδιάς, τη δρυ *[[Δρυς η φελλοφόρος|Quercus suber]]*. Η κύρια λειτουργία της είναι να αποτελεί εμπόδιο στην κίνηση του νερού και των διαλυμένων ουσιών αφενός αποτρέποντας την απώλεια (εξάτμιση) ύδατος από τους φυτικούς ιστούς και επιπλέον αποτρέποντας την είσοδο επιβλαβών διαλυμάτων αλάτων ή άλλων από το εξωγενές περιβάλλον.

Η σουβερίνη αποτελείται από δύο στρώματα, ένα πολυαρωματικό και ένα πολυαλειφατικό. Τα πολυαρωματικά στρώματα εντοπίζονται κυρίως εντός του πρωτογενούς κυτταρικού τοιχώματος και τα πολυαλειφατικά βρίσκονται μεταξύ του πρωτογενούς κυτταρικού τοιχώματος και της κυτταρικής μεμβράνης. Η ακριβής ποιοτική και ποσοτική σύσταση των μονομερών σουβερίνης ποικίλλει σε διαφορετικά είδη δένδρων. Συχνά απαντώμενα αλειφατικά μονομερή περιλαμβάνουν: α-υδροξυοξέα (κυρίως 18-υδροξυοκταδεκ-9-ενοϊκό οξύ) και α,ω-διοξέα (κυρίως οκταδεκ-9-ενο-1,18-διοϊκό οξύ). Τα μονομερή των πολυαρωματικών είναι πρωτίστως υδροξυκινναμικά οξέα και παράγωγα, λ.χ. φερουλοϋλτυραμίνη.

## Παραπομπές

 
Κατηγορία:Φαινυλοπροπανοειδή
Κατηγορία:Φυσιολογία φυτών
Κατηγορία:Ανατομία φυτών